You've Really Got a Hold on Me

"You've Really Got a Hold on Me" (בעברית: "באמת יש לך אחיזה בי") הוא שיר שנכתב על ידי סמוקי רובינסון, והפך ללהיט שהגיע ל"עשרת הגדולים" (Top 10) בשנת 1962 בביצוע להקת הנסים (The Miracles). זהו אחד השירים המוכרים ביותר של הלהקה, אשר נמכר בלמעלה ממיליון עותקים וזכה בפרס היכל התהילה של הגראמי בשנת 1998. כמו כן, השיר נבחר לאחד מ-"500 השירים שעיצבו את הרוק אנד רול" של היכל התהילה של הרוק אנד רול. השיר הוקלט על ידי הביטלס לאלבומם השני, With the Beatles (1963), וזכה לגרסאות כיסוי רבות נוספות.

 כתיבה והקלטה 
השיר נכתב על ידי סמוקי רובינסון בזמן ששהה בניו יורק ב-1962 לרגל עסקים עבור חברת מוטאון. הוא שמע את השיר "Bring It On Home to Me" של סם קוק, שהיה במצעדים באותה עת, ובהשראתו כתב את השיר בחדר המלון שלו.

השיר הוקלט באולפן A של מוטאון ב-16 באוקטובר 1962, כאשר רובינסון בשירה המובילה, ובובי רוג'רס (הטנור השני של הנסים) בשירה משותפת (harmony co-lead). רובינסון הפיק את השיר, וחילק את תפקידי הגיטרה בין אדי ויליס לבין חבר הלהקה מארב טרפלין.

 פרסום והצלחה 
השיר יצא לאור תחת חברת התקליטים "טמלה" ב-9 בנובמבר 1962, כצד ב' של הסינגל "Happy Landing". השיר "Happy Landing" זכה להצלחה מקומית מסוימת, אך "Hold On Me" הצליח בסופו של דבר הרבה יותר.The Miracles–Depend On Me: The Early Albums liner notes, p. 12. לאחר שהפך לצד א', הסינגל הגיע לעשירייה הפותחת במצעד הבילבורד הוט 100, כשהוא מגיע בשיאו במקום השמיני, והיה ללהיט שהגיע למקום הראשון במצעד ה-R&B של הבילבורד במהלך חורף 1962–1963. מגזין Cash Box תיאר את השיר כ"בלדת-ביט פועמת ורומנטית שהאמנים מבצעים באופן מלא רגש" וציין כי "הוא עשוי להיות להיט מכירות גדול הן בפופ והן ב-R&B".

הגרסה המקורית של הנסים הוכנסה להיכל התהילה של הגראמי ב-1998. זה היה הסינגל השני של הלהקה שמכר מעל למיליון עותקים, אחרי "Shop Around". השיר נכלל באלבום The Fabulous Miracles שיצא כלושה חודשים לאחר צאת הסינגל.

 משתתפים 
הנסים:
 סמוקי רובינסון – שירה מובילה
 קלודט רוג'רס רובינסון – קולות ליווי
 פיט מור – קולות ליווי
 רוני וייט – קולות ליווי
 בובי רוג'רס – שירה משותפת וקולות ליווי
 מארב טרפלין – גיטרה
 כלים נוספים בנגינת האחים פאנק

 ביצועים במצעדים (הנסים) 

 גרסת הביטלס 

"You Really Got a Hold on Me" היה השיר הראשון שהוקלט עבור אלבומם הבריטי השני של הביטלס, With the Beatles, ונכלל באלבומם האמריקאי השלישי, The Beatles' Second Album. בשיר אחראים ג'ון לנון וג'ורג' האריסון על השירה המובילה, כשפול מקארטני בקולות הרמוניה.

הביטלס הקליטו את השיר ב-18 ביולי 1963. הקלטה זו התקיימה בזמן שאלבום הבכורה Please Please Me עדיין היה במקום הראשון במצעד האלבומים ארבעה חודשים לאחר צאתו, ובאמצע לוח הופעות צפוף שכלל גם הקלטות ל-BBC עבור הרדיו והטלוויזיה. ההקלטה הושלמה בשבעה טייקים, ארבעה מהם היו מלאים. לאחר מכן הלהקה הקליטה ארבעה קטעי עריכה. הגרסה הסופית היא עריכה של טייקים 7, 10 ו-11.

הביטלס הקליטו אתהשיר גם בארבע הזדמנות שונות עבור רדיו ה-BBC בשנת 1963. אחת מהן, מ-30 ביולי 1963, נכללה באוסף Live at the BBC. גרסת הופעה חיה שהוקלטה בסטוקהולם, שוודיה, באוקטובר 1963, יצאה לאור בשנת 1995 כחלק מהאלבום Anthology 1. השיר בוצע שוב בשנת 1969, במהלך סשני ההקלטות של Let It Be, והופיע בסרט התיעודי "Let It Be" משנת 1970.

 משתתפים 
על פי מבקר המוזיקה איאן מקדונלד:

הביטלס
 ג'ון לנון – שירה מובילה, גיטרת קצב
 ג'ורג' האריסון – שירה, גיטרה מובילה
 פול מקארטני – קולות הרמוניה, גיטרה בס
 רינגו סטאר – תופים

מוזיקאים נוספים
 ג'ורג' מרטין – פסנתר

 גרסאות נוספות 
בשנת 1965, להקת "הזומביס" ביצעה גרסת כיסוי לשיר לצד "Bring It On Home to Me".

השיר הוקלט פעמים רבות מאז צאתו. ביצוע של אדי מאני, שהוקלט עבור אלבום הבכורה שלו, הגיע למקום ה-72 במצעד הבילבורד הוט 100 בדצמבר 1978, ולמקום ה-68 בקנדה בינואר 1979.

בשנת 1984, גרסה של זמר הקאנטרי מיקי גילי הגיעה למקום השני במצעד שירי הקאנטרי של הבילבורד, ולמקום הראשון במצעד הקאנטרי של RPM בקנדה.

הקלטה משנת 1973 של מייקל ג'קסון יצאה לאור בשנת 1984 באלבום Farewell My Summer Love.

 בתרבות הפופולרית 
סמוקי רובינסון עצמו ביצע גרסה משוכתבת של השיר בתוכנית "רחוב סומסום" בשנת 1989 תחת השם "U Really Got a Hold on Me", לצד בובה בדמות האות "U" שמחבקת ותופסת אותו.

 קישורים חיצוניים 


 הערות שוליים 

קטגוריה:שירי 1962
קטגוריה:סינגלים מ-1962
קטגוריה:סינגלים מ-1963
קטגוריה:שירי הביטלס
קטגוריה:שירי 1963
קטגוריה:בלדות משנות ה-1960
קטגוריה:סינגלים בהוצאת אפיק רקורדס
קטגוריה:סינגלים בהוצאת פרלופון
קטגוריה:סינגלים שהגיעו למקום הראשון במצעד הסינגלים של RPM
קטגוריה:בלדות נשמה